Alija Nametak
<s>Alija Nametak (Mostar, 6. marta 1906. – Sarajevo, 8. novembra 1987.), jugoslavenski pripovjedač, dramatičar i folklorist.</s>

<s>Prvim novelističkim tekstovima javio se u zagrebačkim književnim časopisima za vrijeme studija (Književnik, Omladina, Savremenik, Vijenac, Hrvatsko kolo).</s><s>Objavio knjige Bajram žrtava (Zagreb, 1931), Dobri Bošnjani (Zagreb, 1937), Ramazanske priče (Sarajevo, 1941), Za obraz (Zagreb, 1942), Mladić u prirodi (Sarajevo, 1943), Dan i sunce (Zagreb, 1944), Abdullahpaša u kasabi Sarajevo, 1945).</s>

<s>Intenzivno se bavio skupljanjem i objavljivanjem usmene književnosti i etnografske građe.</s><s>Zbog aktivnoga učestvovanja u kulturnom i književnom životu za vrijeme NDH-a, osuđen 1945. na petnaest godina zatvora, od čega je odležao devet.</s><s>Izopćen iz bosanskohercegovačkog književnog života, ponovo je počeo objavljivati tek nakon dugogodišnje šutnje (Trava zaboravka, Zagreb 1966. i Tuturuza i šeh Meco, Zagreb 1978).</s><s>Značajan pripovjedač, koji izvornim darom i sjajnim osjećanjem jezika u svojim najboljim novelama nadrasta ograničenja tradicionalističkih književnih i životnih nazora.</s><s>Punu i pravu recepciju Nametkove proze trajno je omela njegova politička ekskomuniciranost i građanska marginaliziranost.</s><s>U knjizi Sarajevski nekrologij, objavljenoj posthumno (Zürich, 1994), Nametak se pokazuje kao novovjekovni Bašeskija - hroničar koji britkim jezikom i kroz briljantne novelističke krokije, i toplo i ironično u isti mah, svjedoči o životu tradicionalne sarajevske muslimanske sredine kao cijeloga jednog paralelnog, zatajenog mikrokozmosa u vremenu epohalnih društvenih i političkih promjena (1961-1985).</s>

<s>Djela</s>

<s>Bajram žrtava (Zagreb, 1931)
 Dobri Bošnjani (Zagreb, 1937)
 Ramazanske priče (Sarajevo, 1941)
 Za obraz (Zagreb, 1942)
 Mladić u prirodi (Sarajevo, 1943)
 Dan i sunce (Zagreb, 1944)
 Abdullahpaša u kasabi (Sarajevo, 1945)
 Trava zaboravka (Zagreb, 1966)
 Tuturuza i šeh Meco (Zagreb, 1978)
 Sarajevski nekrologij (Zürich, 1994)</s>

<s>Biografije, Bosna i Hercegovina
Biografije, Mostar
Bosanskohercegovački pisci</s>

